Անոր համաձայն, պէտք է տեղի ունենայ մասնաւոր եւ համայնքային իշխանութեան արդիւնաւէտ համագործակցութիւն՝ նմանաօրինակ կառոյցները վերանորոգելու համար: Սիմոնեանի համոզումով՝ անկախ այն բանէն, որ վերոնշեալ առեւտուրի կեդրոնները մասնաւոր տարածք կը համարուին, բայց, ի վերջոյ, երեւանցին կ’օգտուի անոնցմէ: «Կարելի է գտնել լուծումներ, որոնց շնորհիւ աւելի քաղաքակիրթ ձեւով հանրութեան կը ներկայանան առեւտուրի այս կեդրոնները: Ես անձամբ յաճախ այստեղէն գնումներ կը կատարեմ, քանի որ կան ապրանքներ, որոնք կրնաս միայն այստեղէն գնել: Ի դէպ, շատ մատչելի են գիները: Սակայն, իմ կարծիքով, պայմանները այնքան ալ բարւօք չեն. նախ` պէտք է արտաքին տեսքը բարելաւել, ներսի բարեկարգումով զբաղուիլ, օդափոխման համակարգի, մաքրութեան, ինքնաշարժներու կայանատեղիի հարցերը լուծել», ըսաւ Սիմոնեան: